b'\n_START_ARTICLE_\nCaridina cantonensis\n_START_SECTION_\nMorfologia\n_START_PARAGRAPH_\nLa seva forma s\'assembla a la resta de les gambes del g\xc3\xa8nere caridina. T\xc3\xa9 un cos comprimit i cil\xc3\xadndric. En estat salvatge presenta una coloraci\xc3\xb3 blanca i negre._NEWLINE_Quant al seu dimorfisme sexual, la seva principal diferencia \xc3\xa9s la mida, ja que les femelles arriben a fer fins a 3,5 cm, mentre que els mascles no superen els 3 cm. Alhora la mida dels ple\xc3\xb2podes de les femelles \xc3\xa9s m\xc3\xa9s gran, ja que \xc3\xa9s on allotgen els seus ous. A m\xc3\xa9s a m\xc3\xa9s, la coloraci\xc3\xb3 de les femelles sol ser m\xc3\xa9s intensa, encara que aix\xc3\xb2 dep\xc3\xa8n en gran manera de la seva adaptaci\xc3\xb3 al medi._NEWLINE_A mesura que creix va mudant el seu exoesquelet. Despr\xc3\xa9s de n\xc3\xa9ixer el per\xc3\xadode entre mudes \xc3\xa9s de pocs dies, a mesura que passen els primers mesos aquest per\xc3\xadode es va allargant fins a aproximar-se a un mes. Les femelles solen mudar just despr\xc3\xa9s de la posta._NEWLINE_La seva esperan\xc3\xa7a de vida se situa al voltant dels 2 anys, encara que aix\xc3\xb2 dependr\xc3\xa0 de la qualitat de vida de l\'entorn on es trobi.\n_START_SECTION_\nEn l\'aquari\n_START_PARAGRAPH_\n\xc3\x89s sens dubte una de les esp\xc3\xa8cies de gamba d\'aigua dol\xc3\xa7a m\xc3\xa9s populars en els aquaris, especialment per la seva coloraci\xc3\xb3 i facilitat per reproduir-se. Alhora ajuda a mantenir l\'aquari net d\'algues. El principal inconvenient es troba en la seva poca diversitat gen\xc3\xa8tica, ja que la majoria d\'individus provenen d\'avantpassats comuns. Dintre d\'aquesta esp\xc3\xa8cie trobem diferents graus de coloraci\xc3\xb3, quan m\xc3\xa9s graus anem pujant, m\xc3\xa9s intensa haur\xc3\xa0 sigut la cria selectiva i per tant, menys ser\xc3\xa0 la varietat gen\xc3\xa8tica entre individus cosa que comporta que siguin m\xc3\xa9s delicades. \xc3\x89s per aix\xc3\xb2 que s\'hauran d\'extremar els controls sobre els par\xc3\xa0metres de l\'aigua per evitar que sobrepassin els l\xc3\xadmits.\n_START_SECTION_\nHist\xc3\xb2ria\n_START_PARAGRAPH_\nEl seva popularitat dins de l\'aquariof\xc3\xadlia va comen\xc3\xa7ar arran d\'un descobriment que va realitzar el senyor Hisa-Yasu Suzuki l\'any 1993. Ell era criador de gambes d\'aigua dol\xc3\xa7a i disposava d\'aquaris amb grans quantitats d\'exemplars de Caridina cantonensis salvatges. D\'aquests va d\'escobrir que n\'havia nascut un exemplar amb una coloraci\xc3\xb3 vermella. Aquest exemplar per\xc3\xb2 va morir aviat. Aix\xc3\xb2 no obstant, tres generacions posteriors a aquest primer exemplar vermell en van sortir tres m\xc3\xa9s amb la mateixa coloraci\xc3\xb3. Amb aquests tres exemplars que s\xc3\xad que van sobreviure, va comen\xc3\xa7ar un proc\xc3\xa9s d\'encreuament per fixar el car\xc3\xa0cter recessiu vermell. Amb poc temps va aconseguir tirar endavant una quantitat considerab\xc3\xb1e d\'aquesta nova varietat._NEWLINE_No va ser fins al cap de tres anys despr\xc3\xa9s d\'haver aconseguit el primer exemplar, que va batejar a aquesta nova varietat amb el nom de "Cristall vermell" o "Crystal red" com se la coneix popularment avui en dia. Amb poc temps aquesta varietat van anar agafant import\xc3\xa0ncia priemerament al Jap\xc3\xb3, on nous criadors es van interessar en aquesta esp\xc3\xa8cie per aconseguir noves varietats de colors. Del Jap\xc3\xb3 es van comen\xc3\xa7ar a estendre a la resta d\'\xc3\x80sia (Corea, Xina, etc..) i posteriorment a la resta del m\xc3\xb3n._NEWLINE_Al principi del descobriment i en la seva presentaci\xc3\xb3 al Jap\xc3\xb3, es pagaven unes quantitats astron\xc3\xb2miques per aquests individus, fins arribat a avui en dia, en que podem disposar de d\'exemplars per menys de 3 euros._NEWLINE_Des de llavors, aquests tipus de gamba ha guanyat popularitat i s\'ha produ\xc3\xaft un proc\xc3\xa9s de perfeccionament, tant pel mateix descobridor, com per diferents criadors de tot el m\xc3\xb3n, arribant a obtenir-se la gran varietat de coloracions que podem trobar avui en dia.\n_START_SECTION_\nAlimentaci\xc3\xb3\n_START_PARAGRAPH_\nS\xc3\xb3n omn\xc3\xadvores i per tant poden menjar les restes d\'aliments per peixos que caiguin al fons, algues, carronya, etc. Tot i aix\xc3\xad, tenen una gran predilecci\xc3\xb3 per les algues, cosa que ajuda a mantenir l\'aquari net si es mantenen en grups considerables. Alhora tamb\xc3\xa9 \xc3\xa9s bo suplir aquesta alimentaci\xc3\xb3 d\'algues amb menjar granulat que caigui al fons de l\'aquari per assegurar-nos que tinguin una dieta variada.'